**NÁRODNÁ RADA SLOVENSKEJ REPUBLIKY**

**VI. volebné obdobie**

**NÁVRH ZÁKONA**

**ZÁKON**

**z ........................ 2015,**

**ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a o zmene a doplnení zákona č. 311/2001 Z. z. Zákonník práce v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 571/2009 Z. z. o rodičovskom príspevku a o zmene a doplnení niektorých zákonov v znení zákona č. 335/2010 Z. z., zákona č. 513/2010 Z. z., zákona č. 180/2011 Z. z., zákona č. 388/2011 Z. z., zákona č. 412/2011 Z. z., zákona č. 468/2011 Z. z., zákona č. 383/2012 Z. z., zákona č. 364/2013 Z. z., zákona č. 417/2013 Z. z., zákona č. 451/2013 Z. z. a zákona č. 184/2014 Z. z. sa mení a dopĺňa takto:

1. Za doterajší § 5a sa vkladá nový § 5b, ktorý znie:

„§ 5b

1. Oprávnená osoba si môže preniesť maximálne 6 mesiacov z celkového trvania doby poberania rodičovského príspevku do doby po uplynutí trvania poberania rodičovského príspevku podľa § 3 ods. 2.
2. Možnosť prenesenia podľa ods. 1 trvá najneskôr do dosiahnutia 12. roku veku dieťaťa.
3. Oprávnená osoba v pracovnom pomere alebo v obdobnom pracovnom vzťahu oznámi zamestnávateľovi výber preneseného rodičovského príspevku
4. v trvaní 1 až 14 dní 14 dní vopred,
5. v trvaní 15 dní až 1 mesiac 1 mesiac vopred a
6. v trvaní viac ako 1 mesiac 2 mesiace vopred.

Zamestnávateľ má povinnosť na takto oznámený čas poskytnúť oprávnenej osobe v pracovnom pomere alebo v obdobnom pracovnom vzťahu voľno.

1. Oprávnená osoba je povinná oznámiť výber prenesenej časti rodičovského príspevku platiteľovi v lehotách podľa ods. 3 pred začatím jeho čerpania.
2. Za dobu výberu rodičovského príspevku osobe v pracovnom pomere alebo v obdobnom pracovnom vzťahu nepatrí plat. Zamestnávateľ počas plynutia tejto doby neukladá oprávnenej osobe žiadne pracovné úlohy ani iné povinnosti vyplývajúce z jej pracovného zaradenia. Po uplynutí doby výberu rodičovského príspevku sa oprávnená osoba vracia na svoje pracovné miesto.
3. Za dobu výberu rodičovského príspevku oprávnenej osobe, ktorá je prijímateľom dávky v hmotnej núdzi, táto dávka nepatrí. Po uplynutí doby výberu rodičovského príspevku sa vyplácanie dávky v hmotnej núdzi automaticky obnovuje. Povinnosť oznámiť čerpanie rodičovského príspevku platiteľovi sa spravuje podľa ods. 4.“.

**Čl. II**

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 413/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., nálezu Ústavného súdu Slovenskej republiky č. 233/2013 Z. z., zákona č. 58/2014 Z. z., zákona č. 103/2014 Z. z. a zákona č. 183/2014 Z. z. sa mení a dopĺňa takto:

V § 166 ods. 4 znie:

„(4) Zamestnávateľ uvoľní zamestnanca z práce na dobu a za podmienok stanovených osobitným predpisom1) za účelom výkonu jeho rodičovských práv. Počas tejto doby uvoľnenému zamestnancovi nepatrí plat, resp. alikvotná časť platu.“.

Poznámka pod čiarou k odkazu č. 1 znie:

„1) § 5b zákona č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov.“.

**Čl. III**

Tento zákon nadobúda účinnosť 1. júna 2015.